ธเนศ วรากุลนุเคราะห์

ธเนศ วรากุลนุเคราะห์ (เอก) เกิดเมื่อวันที่ 9 กันยายน พ.ศ. 2501 เป็นนักร้อง และนักแสดงชาวไทย

ประวัติ 
ธเนศ วรากุลนุเคราะห์ มีภูมิลำเนาเดิมอยู่ที่จังหวัดสมุทรสงคราม เป็นพี่ชายร่วมสายโลหิตของ ศรัณยู วงษ์กระจ่าง โดยมีพี่น้อง 4 คน แต่ว่าศรัณยูใช้คนละนามสกุลกัน เนื่องจากในวัยเด็กนั้นศรัณยูถูกป้าขอไปเลี้ยงเป็นบุตรบุญธรรม) ธเนศจบการศึกษาจาก คณะบริหารธุรกิจ มหาวิทยาลัยรามคำแหง สาขาการโฆษณาและประชาสัมพันธ์ และเป็นศิษย์เก่าจากมหาวิทยาลัยเทคโนโลยีราชมงคลตะวันออก วิทยาเขตอุเทนถวาย มีผลงานแสดงละครเวที เรื่องมัทนะพาธา  ผลงานละครโทรทัศน์เรื่อง "38 ซอย 2" "บาปบริสุทธิ์" "ร้อยชีวิต" "เทวดาตกสวรรค์" ผลงานแต่งเพลงประกอบละครเรื่อง "พิษสวาท" และเป็นนักจัดรายการวิทยุของคลื่น ไนท์สปอต  และมีผลงานเพลงอัลบั้ม แดนศิวิไลซ์ (ควบคุมการผลิตโดย อัสนี โชติกุล), คนเขียนเพลง บรรเลงชีวิต, กดปุ่ม, และ ร็อกกระทบไม้

นอกจากนี้ยังเป็นผู้ก่อตั้งค่ายเพลงอิสระ  มิวสิค บั๊กส์ (Music Bugs) ที่ถือกำเนิดมาในยุคเพลงอินดี้เฟื่องฟู เมื่อช่วงปี พ.ศ. 2539  โดยมีเอ็มจีเอ เป็นผู้จัดจำหน่าย  ศิลปินเบอร์แรกของค่าย คือ จิโรจ วรากุลนุเคราะห์ น้องชายคนเล็กของธเนศ ออกอัลบั้มชื่อ แม่แรง  มีศิลปินที่ประสบความสำเร็จอย่าง ละอ่อน, บิ๊กแอส, ลาบานูน, ฮอบบิท, พีค

หลังจากครบรอบ 10 ปี ค่ายเพลงมิวสิคบั๊กส์ เขาจึงได้วางมือจากการดูแลค่ายเพลงมายาวนาน เพื่อมีเวลาอยู่กับครอบครัวและตัวเองมากขึ้น ประกอบกับได้ร่วมติดตามปฏิบัติธรรมกับพระอาจารย์นวลจันทร์ กิตติปัญโญ ทั้งในประเทศและต่างประเทศ จากนั้นเขาได้กลับมาทำงานเพลงอีกครั้ง และมีโอกาสได้รับความเมตตาจากพระอาจารย์นวลจันทร์ สร้างสรรค์โปรเจกต์ "เพลงคีตภาวนาธรรม" ที่เข้าใจง่ายขึ้น จึงเกิดเป็นกลุ่ม "ด้วงแมง แสดงธรรม" สำหรับการจัดกิจกรรมเพลงคีตธรรมนี้ และล่าสุด กลางปี 2558 ได้เปิดค่ายเพลงใหม่ที่ชื่อ Rock Opera House Records พร้อมกลับมาทำเพลงในฐานะ "นักร้อง" อีกครั้ง กับเพลง "ว่าง" ซึ่งเป็นเพลงแรก หลังจากทิ้งช่วงจากวงการเพลงมานานร่วม 20 ปี 

ปัจจุบัน มีผลงานในด้านการแสดง ทั้งภาพยนตร์และละครทางทีวี ซึ่งกลับมาร่วมงานแสดงอีกครั้งกับ GDH ในภาพยนตร์เรื่อง ฉลาดเกมส์โกง ในปี พ.ศ. 2560 รวมถึงภาพยนตร์โดยร่วมมือระหว่างไทยกับสิงคโปร์ เรื่อง Pop Aye มายเฟรนด์ ในปีเดียวกัน 

นอกจากผลงานในด้านการแสดงแล้ว เขาให้ความสนใจในด้านการเขียนบทและกำกับภาพยนตร์อีกด้วย

ผลงานเพลง

อัลบั้ม
 แดนศิวิไลซ์ (พ.ศ. 2528) 
 คนเขียนเพลง บรรเลงชีวิต (พ.ศ. 2530)
 กดปุ่ม (พ.ศ. 2532)
ร็อกกระทบไม้ (พ.ศ. 2535)

ซิงเกิล
 ว่าง (ก.ค. 2558)
 ดีใจ ร้องรับเชิญโดยธนชัย อุชชิน (ส.ค. 2558)
 เผลอ ร้องรับเชิญโดยแสตมป์ อภิวัชร์ และ อิมเมจ สุธิตา (ก.ย. 2558)
 แค่ลมปาก ร้องรับเชิญโดยอิมเมจ สุธิตา (ก.พ. 2559)
13 ตุลา 1 ทุ่มตรง (ต.ค. 2559)
หยาดเหงื่อพระราชา ร้องร่วมกับ แพท วงเคลียร์ (ต.ค. 2560)
ก้าว [อธิษฐาน] (ม.ค. 2561)

ผลงานพิธีกร 

 รายการ นาทีทอง (ประมาณปี พ.ศ. 2529 ร่วมกับ โน้ต เชิญยิ้ม และอรพรรณ วัชรพล) ออกอากาศทาง สถานีโทรทัศน์สีกองทัพบกช่อง 7 
คอนเสิร์ต แดดเดียว   สถานที่ห้างพาต้า ปิ่นเกล้า  ออกอากาศช่อง 9 อ.ส.ม.ท.

ผลงานการแต่งเพลง
หมายเหตุ โดยแต่งให้คนอื่นขับร้อง (ใช้นามปากกาว่า กิดาการ)
พ.ศ. 2533
 เพลง ร้อน อัลบั้ม นินจา คริสติน่า ศิลปิน คริสติน่า อากีล่าร์ / ทำนองและเรียบเรียงโดย สมชัย ขำเลิศกุล
 เพลง ปล่อยใจฝัน / ศิลปิน วิยะดา โกมารกุล ณ นคร / ทำนองและเรียบเรียงโดย ศรายุทธ สุปัญโญ
 เพลง ฟ้าก็ส่วนฟ้า อัลบั้ม ทอฝัน ศิลปิน สินจัย หงษ์ไทย / ทำนองและเรียบเรียงโดย ชาตรี คงสุวรรณ
 เพลง เสียใจ เสียใจ อัลบั้ม ใหม่ ไม้ขีดไฟ ศิลปิน ใหม่ เจริญปุระ / ทำนองและเรียบเรียงโดย สมชาย กฤษณะเศรณี
พ.ศ. 2534
 เพลง บ๊าย บาย อัลบั้ม จ-เ-บ ศิลปิน เจตริน วรรธนะสิน / ทำนองและเรียบเรียงโดย อภิไชย เย็นพูนสุข
 เพลง คงไม่ใช่อย่างเดิม อัลบั้ม ขอเป็นคนหนึ่ง ศิลปิน นันทิดา แก้วบัวสาย / ทำนองและเรียบเรียงโดย ศรายุทธ สุปัญโญ
พ.ศ. 2539
 เพลง รักเธอโดยตั้งใจ, หาไม่เจอ, วันนี้ไม่เหมือนเก่า, ดีไม๊, คืนสุดท้าย, ล้มลุก, อยู่ตรงนี้, นักโกง, น้ำกับไฟ อัลบั้ม แม่แรง ศิลปิน จิโรจ วรากุลนุเคราะห์ (ใช้ชื่อในการแต่งเพลง คือ ธเนศ วรากุลนุเคราะห์)

ผู้จัดละครและผู้กำกับการแสดง 
ผลงานละครโทรทัศน์ทั้งหมดในฐานะผู้จัดละครบริษัท สามัญการละคร จำกัด ร่วมกับ หัทยา เกตุสังข์ ภรรยาน้องชาย
โดยทำหน้าที่ต่อจากน้องชาย ศรัณยู วงษ์กระจ่าง อดีตนักแสดงที่เสียชีวิตอย่างกะทันหัน

ผลงานการแสดง

ละครโทรทัศน์

ละครชุด

ซิตคอม 

 ตะกายดาว ตอน ดาวเทวดา (2533) ช่อง 9

ภาพยนตร์

คอนเสิร์ต 

 คอนเสิร์ต มือขวาสามัคคี (10 กุมภาพันธ์ 2533) รับเชิญ
 คอนเสิร์ต Earth Day (ครั้งที่ 1) (21 เมษายน 2534)
คอนเสิร์ต Mos ปีระกา วาระวาเลนไทน์ (14 กุมภาพันธ์ 2536) รับเชิญ
คอนเสิร์ต Earth Day Concert ครั้งที่ 3 (เมษายน 2536)
คอนเสิร์ต ธเนศ วรากุลนุเคราะห์ : เผลอ The Concert (23-24 ตุลาคม 2558)

รางวัล

รางวัลโทรทัศน์ทองคำ

รางวัลภาพยนตร์แห่งชาติ สุพรรณหงส์ 

รางวัลชมรมวิจารณ์บันเทิง

อ้างอิง 

 เอก ธเนศ หวนจับไมค์ ปล่อย “ว่าง” กระแทกหูคนฟัง

แหล่งข้อมูลอื่น 
 Thaneth Warakulnukroh Official Facebook Page

บุคคลจากจังหวัดสมุทรสงคราม
นักแสดงชายชาวไทย
พิธีกรชาวไทย
ผู้มีชื่อเสียงทางโทรทัศน์ชาวไทย
นักร้องชายชาวไทย
นักแต่งเพลงชาวไทย
ผู้กำกับภาพยนตร์ชาวไทย
ผู้กำกับละครโทรทัศน์ชาวไทย
ผู้จัดละครชาวไทย
นักเขียนบทภาพยนตร์ชาวไทย
นักเขียนบทโทรทัศน์ชาวไทย
บุคคลจากมหาวิทยาลัยเทคโนโลยีราชมงคลตะวันออก
บุคคลจากคณะบริหารธุรกิจ มหาวิทยาลัยรามคำแหง